text: Succes med kongelig spisefisk
  09 januar 2013 kl. 14.56
  En virksomhed ved Egtved har stor succes med opdræt af den eftertragtede fisk sandart. Så stor succes, at man nu udvider produktionen med et projekt til 55 millioner kroner.
  Sandart er en så delikat spisefisk, at den eksempelvis stod på menuen ved Dronningens taffel, da hun tidligere på året havde besøg af den kinesiske præsident. 
  Også flere af de bedste restauranter i Danmark har sandart på menukortet.
  Og hvor kommer den så fra? 
  Mange kommer fra AquaPri i Egtved. Virksomheden har nu fået et milliontilskud til en større udbredelse af sandarten.
  AkvaPri vil opføre et helt nyt produktionsanlæg til 55 millioner kroner.
  22 af millionerne er støtte fra den danske stat og EU.
  